EELNÕU 
	KOHTLA-JÄRVE LINNAVOLIKOGU

	O T S U S

Kohtla-Järve                                                                                                                       2020  nr  
									                               
Hoone aadressil Männi 1  mahakandmine

Oru Põhikooli hoone (ehitisealune pind 3067,1 m2, suletud netopind 4 939,9 m2)  aadressil Männi 1, Kohtla-Järve linna Oru linnaosas on võetud arvele 1966. aastal (ehitiseregistri andmetel 1973. aastal). 		
Kohtla-Järve Linnavolikogu võttis vastu 25. veebruaril 2010. a otsuse nr 55 „Kohtla-Järve Oru Põhikooli tegevuse lõpetamine“ ning alates 2010. a hoone on seisnud tühjana. 
Päästeameti Ida päästekeskus on korduvalt teinud Kohtla-Järve Linnavalitsusele (edaspidi linnavalitsus) ettekirjutusi sulgeda Männi 1 asuva kasutuseta hoone ukse- ja aknaavad või tõkestada kõrvaliste isikute sissepääs hoonesse muul viisil.
Linnavalitsus tellis hoone olemasoleva seisukorra auditi. Auditi teostas Osaühingu CONSULTING ENGINEER ehitusinsener Vladimir Fjodorov. Vastavalt auditile (registreeritud Kohtla-Järve Linnavalitsuse dokumendiregistris 28. septembril 2020. a numbri 2-5.5/2493 all)  on demonteeritud kõik tehnosüsteemid (keskküte, veevarustus, elekter), mis tagavad hoone funktsioneerimise. Osa kandekonstruktsioonidest on avariiseisundis. Auditi aruande kohaselt hoone aadressil Männi 1 Kohtla-Järve linn, Oru linnaosa tuleb lammutada. Ehitis on täielikult lagunenud ja hävinenud ning taastamisele ei kuulu. Tühja kinnistu ülalpidamiskulud on linnale koormavaks.

Lähtudes ülaltoodust ning Kohtla-Järve Linnavolikogu 20. detsembri 2017. a määruse nr 6 “Linnavara valitsemise kord”  § 34 lõike 2, lõike 3 alapunkti 1 ning Kohtla-Järve Linnavalitsuse Linnavarakomisjoni 5. mai 2020. a vara mahakandmise akti nr 1 alusel                               Kohtla-Järve Linnavolikogu

o t s u s t a b:

1.	Tunnistada kasutamiseks kõlbmatuks endine Oru Põhikooli hoone aadressil Männi tn 1, Oru linnaosa, Kohtla-Järve. 

2.	Kanda maha Oru Põhikooli hoone (algmaksumus 158 271,88 eurot, kulum 105 002,74 eurot ja jääkmaksumus 53 269,14 eurot). 

3.	Kohtla-Järve Linnavalitsusel korraldada punktis 1 nimetatud hoone lammutamine. 

4.	Otsus jõustub teatavakstegemisest.

Otsust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavolikogule haldusmenetluse seaduses sätestatud korras või kaebuse esitamisega Tartu Halduskohtu Jõhvi kohtumajja halduskohtumenetluse seadustikus sätestatud korras. 

Riina Ivanova
volikogu esimees